Милли кейем көнө

Милли кейем көнө () — 2020 йылдан алып апрелдең өсөнсө йомаһында һәм сентябрҙең икенсе йомаһында билдәләнгән, Башҡортостан Республикаһы халыҡтарының милли кейеменә арналған көн.

 Тарихы 
Милли кейем көнө Башҡортостан Республикаһы Башлығы Радий Хәбировтың Указына ярашлы, 2020 йылдан рәсми билдәләнә13 сентября 2024 года в Республике Башкортостан отмечается День национального костюма. Был датаның төп маҡсаты булып Башҡортостан Республикаһы халыҡтарының милли мәҙәниәтен һаҡлау һәм үҫтереү тора.

2016 йылдың 28 майында «Евразия йөрәге» Халыҡ-ара сәнғәт фестивале сиктәрендә Милли кейем республика байрамы үтә. Башта ул башҡорт милли кейеме байрамы булараҡ планлаштырыла, ғәмәлдә Башҡортостанда йәшәгән халыҡтарҙың милли кейеме байрамына әүереләВ Уфе парад национальных костюмов объединил представителей разных народов. Шунан һуң Милли костюм көнө «Евразия йөрәге» Халыҡ-ара сәнғәт фестивале барышында даими билдәләнә«Сердце Евразии» — фестиваль искусств.

2023 йылда «Ватан» паркы амфитетарында милли кейем флешмобы һәм әйлән-бәйлән үтә. Рәсәйҙең Рекордтар китабын нигеҙләүсе һәм баш мөхәррире Станислав Коненко «Донъя милли кейемдәрендә иң ҙур әйлән-бәйлән» рекордын теркәй — унда 2834 кеше ҡатнаша. Улар Башҡортостандың 54 районынан һәм 9 ҡалаһынан килә. Шулай уҡ әйләнәгә ошо көндәрҙә үткән Рәсәй-Беларусь төбәктәренең X форумында ҡатнашҡан Минск, Гомель, Брест, Витебск, Могилев өлкәләре вәкилдәре, Иркутск, Ульяновск өлкәләре һәм Саха Республикаһы ҡунаҡтары ҡушыла. Барлығы 20 түңәрәк барлыҡҡа киләХоровод в национальных костюмах и мировой рекорд: как прошел второй день фестиваля «Сердце Евразии» в Уфе.

Рәсми нигеҙләнгәс, байрам тағы ла киңерәк ҡолас ала, сөнки ул Башҡортостанда йәшәгән 160-тан ашыу халыҡ һәм милләтеңУфе прошел массовый парад в национальных костюмах йолаларына һәм ғөрөф-ғәҙәттәренә иғтибар һәм ихтирам билдәһе булып тора. Был көндә төрлө саралар, милли кейем һәм биҙәүестәр эшләү буйынса оҫталыҡ дәрестәре үтә. Тарихи кейем өлгөләре күрһәтеләВ Башкортостане отметят День национального костюма народов республики.

Республика буйынса онлайн флешмобтар ойошторола. «Милли кейемдә уҡыйым» акцияһы барышында мәктәптәрҙә, мәктәпкәсә белем биреү учреждениеларына балалар һәм уҡытыусылар милли кейемдәрҙә килә. Был көндә уҙғарылған саралар балаларҙа үҙ халҡының мәҙәниәтенә, йолаларына, кәсептәренә ҡыҙыҡһыныу, ғорурлыҡ тойғоһо уята16 апреля — День национального костюма.

Хәҙер милли кейемгә, заманса кейемдә милли элементтарға ҙур иғтибар бүленә. Башҡортостандың дәүләт хеҙмәткәрҙәренә эшлекле милли костюм кейергә тәҡдим ителә. Уның тасуирламаһын Республика Башлығы төбәктең хоҡуҡи мәғлүмәт порталында үҙенең ҡарары менән раҫлайЧиновникам Башкирии рекомендовали носить деловой национальный костюм.
Милли кейем көнө — Башҡорт бейеүе көнө, Башҡорт теле көнө, Ҡурай көнө кеүек төбәк байрамдары рәтенә инә, һәм халыҡтың мәҙәни үҙаңын формалаштырыуға булышлыҡ итә.

 Иҫкәрмәләр 

 Һылтанмалар 
 «Очень модно»: как в Уфе отметили День национального костюма

Категория:Алфавит буйынса байрамдар
Категория:Милли байрамдар